26.03.2018
Хәажәкырамза 26 рзы Аҧсны Аҳәынҭқарра Ахада Рауль Ҳаџьымба инапы аҵаиҩит «2018 шықәса мшаҧымза-лаҵарамзазы аррамаҵура ааҧхьарала иахысуа Аҧсны Аҳәынҭқарра атәылауаа аррамаҵура рахысреи аррамаҵураҟнытә рхы рақәиҭтәреи рзы Аусҧҟа».
Аусҧҟаҟны, ҷыдала, иҳәоуп:
2014 шықәса лаҵарамза 6 аҟнытә, № 3498-с-V, «Атәылахьчаразы», 2006 шықәса ажьырныҳәамза 4 аҟн., № 1224-с-XIV «Арратә ҭакҧхықәреи аррамаҵуреи рзы» Аҧсны Аҳәынҭқарра Азакәанқәа инарықәыршәаны:
1. 2018 шықәса мшаҧымза 1 инаркны рашәарамза 30-нӡа 18 шықәса инадыркны 27 шықәса рҟынӡа зхыҵуа Аҧсны Аҳәынҭқарра атәылауаа аррмаҵурахьы ирыҧхьазааит 400 –ҩык рҟынӡа.
2. Аррамаҵураҟнытә рхы иақәиҭтәызааит зыррамаҵура аҿҳәара нҵәаз асолдатцәа, аматросцәа, асержантцәа, асҭаршынцәа.
3. Аҧсны Аҳәынҭқарра Аминистрцәа реилазаара, ақалақьқәеи, араионцәеи радминистрациақәа Аҧсны Аҳәынҭқарра атәылауаа аррамаҵурахь рааҧхьареи аррамаҵураҟнытә рхы рақәиҭтәреи ирыдҳәалоу аусмҩаҧгатәқәа хаҭәааны рымҩаҧгара алдыршааит».